Mannen fra Rio

Mannen fra Rio (originaltittel: L'Homme de Rio) er en fransk actionkomedie og eventyrfilm fra 1964 regissert av Philippe de Broca. Hovedrollene spilles av Jean-Paul Belmondo and Françoise Dorléac. Filmen er løst basert på Tintin-tegneserien Det knuste øret fra 1935.

Handling
Adrien Dufourquet forfølger en bande fra Paris til Rio de Janeiro og videre til Brasília i en vill jakt med alle transportmidler med ustanselige slagsmål og halsbrekkende stunts. Bandittene har stjålet en antikk statue fra et museum i Paris og kidnappet verdens ledende autoritet på dens opprinnelse. Nå er de på jakt etter den andre statuen og ferden ender i Amazonas-jungelen.

Om filmen
Filmen var den fjerde mest innbringende filmen i Frankrike i 1964.

Den ble tildelt prisen for beste fremmedspråklige film under Golden Globe. Den fikk en tilsvarende pris under New York Film Critics Circle Awards. Den ble nominert til en Oscar i kategorien «beste manus».

I rollene
 Jean-Paul Belmondo: Adrien Dufourquet
 Françoise Dorléac: Agnès Villermosa
 Jean Servais: Prof. Norbert Catalan
 Simone Renant: Lola
 Adolfo Celi: De Castro
 Daniel Ceccaldi: Kommissær
 Roger Dumas: Lebel, Dufourques kamerat
 Daniel Ceccaldi: Politiinspektør
 Milton Ribeiro: Tupac
 Ubiracy de Oliveira: Sir Winston, den unge skopusseren

Referanser

Eksterne lenker


Kategori:Filmer fra 1964
Kategori:Franske eventyrfilmer
Kategori:Actionkomedier
Kategori:Franske actionfilmer
Kategori:Franske filmkomedier
Kategori:Filmer lagt til Rio de Janeiro
Kategori:Filmer lagt til Brasil
Kategori:Filmer lagt til Paris
Kategori:Franskspråklige filmer